හිස මත වට්ටියක් මෙන් තබාගෙන එන ගිනි කබලකි. ඉන් ගිනි දැල් අහසට විසිරේ. ඒ මේ අත පාවෙන ගමනින් පා තබන මේ ගිනි කාලි යක්ෂණිය සතුවූයේ බියකරු පෙනුමකි. ගෙල සිට ඇඳි සුදුම සුදු පාටට දිලිහෙන සේලය කරපින්නාගෙන එන තවත් යක්ෂ දියණියෝ මහ කාලි මෙන් හැඩි දැඩි නොවුණත් සත්තකින්ම බියකරුය. මේ බියකරු වූ යක්ෂ කාලි දියණියෝ සුදු සේලය අල්ලාගෙන එන දසුන සුන්දර වුව ද බියකරුය. අඩි කිහිපයක් දිගු වූ දිව අග කෙළවරින් දෙකට බෙදී ඒ මේ අත සෙලවේ. මේ යක්ෂ ගිනි කාලිගේ උදරය පිටතට නෙරා කළගෙඩියක් වැනිය. යකින්නගේ පස්ස කූඹියකුගේ පිටුපස ස්වරූපයක් ගනී. ආරම්භයේ මහත්ව අවසානයේ දී කුඩාවට වැඩී ඇත. පස්ස පැත්තේ වැඩී ඇති කෙටි වලිගය අශ්වයකුගේ හැඩයට සමානය.
හිස මත වට්ටියක් මෙන් තබාගෙන එන්නේ කුමක්ද?
ගිනි කබලකි